PATVIRTINTA

Garliavos Adomo Mitkaus pagrindinės

mokyklos direktorės 2023-12-14

įsakymu Nr. V1 - 213

**KAUNO R. GARLIAVOS ADOMO MITKAUS PAGRINDINĖS** **MOKYKLOS LAUKO TERITORIJOJE IR PATALPOSE ĮRENGTŲ VAIZDO STEBĖJIMO KAMERŲ NAUDOJIMO IR VAIZDO DUOMENŲ TVARKYMO TVARKOS APRAŠAS**

* 1. **SKYRIUS BENDROSIOS NUOSTATOS**

1. Garliavos Adomo Mitkaus pagrindinės mokyklos (toliau – Mokykla) lauko teritorijoje ir patalpose įrengtų vaizdo stebėjimo kamerų naudojimo ir vaizdo duomenų tvarkymo tvarkos aprašas (toliau – Aprašas) nustato Mokyklai priklausiančio pastato (vidaus ir išorės) ir dalies aplink pastatą esančių teritorijų stebėjimą vaizdo kameromis bei vaizdo įrašymo, peržiūrėjimo, saugojimo, perkėlimo ir naudojimo tvarką užtikrinant Lietuvos Respublikos asmens duomenų teisinės apsaugos įstatymo ir kitų teisės aktų laikymąsi bei įgyvendinimą. Taip pat apibrėžia darbuotojų atsakomybę už Aprašo nustatytos tvarkos pažeidimus.
2. Šis Aprašas parengtas vadovaujantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (toliau – Reglamentas), Lietuvos Respublikos asmens duomenų teisinės apsaugos įstatymu (toliau – ADTAĮ) bei kitais Lietuvos Respublikos teisės aktais, susijusiais su asmens duomenų tvarkymu ir apsauga.

3. Šiame Apraše vartojamos sąvokos:

**Asmens duomenys –** bet kokia informacija apie fizinį asmenį, kurio tapatybėnustatytaarba kurio tapatybę galima tiesiogiai arba netiesiogiai nustatyti visų pirma pagal identifikatorių: vardą ir pavardę, asmens kodą, buvimo vietos duomenis ir interneto identifikatorių, arba pagal vieną ar kelis to fizinio asmens fizinės, fiziologinės, genetinės, psichinės, ekonominės, kultūrinės ar socialinės tapatybės požymius;

**Asmens duomenų tvarkymas –** bet kokia automatizuotomis arba neautomatizuotomispriemonėmis su asmens duomenimis ar asmens duomenų rinkiniais atliekama operacija ar operacijų seka, kaip antai rinkimas, įrašymas, rūšiavimas, sisteminimas, saugojimas, adaptavimas ar keitimas, išgava, susipažinimas, naudojimas, atskleidimas persiunčiant, platinant ar kitu būdu sudarant galimybę jais naudotis, taip pat sugretinimas ar sujungimas su kitais duomenimis, apribojimas, ištrynimas arba sunaikinimas;

**Atsakingas asmuo –** Mokyklos darbuotojas,atsakingas už vaizdo apsaugos sistemostechninę priežiūrą, vaizdo įrašų administravimą ir saugojimą vaizdo įrašymo įrenginyje.

**Duomenų subjektas** –vaizdo stebėjimo kameromis užfiksuotas fizinis asmuo, kuriotapatybę galima nustatyti (identifikuoti) pagal vaizdo įraše užfiksuoto atvaizdo apimtį (veidą, ūgį ir pan.).

**Duomenų valdytojas** – Garliavos Adomo Mitkaus pagrindinė mokykla, Vytauto g. 4, Garliava, LT-53270, el. p. [garliavospagrindine@gmail.com](mailto:garliavospagrindine@gmail.com), tel. 8 37 551 874;

**Duomenų gavėjas** – fizinis arba juridinis asmuo, valdžios institucija, agentūra ar kitaįstaiga, kuriai atskleidžiami asmens duomenys, nesvarbu, ar tai trečioji šalis ar ne;

**Darbuotojai** –Mokyklos darbuotojai, dirbantys pagal darbo sutartį.

**Trečiasis asmuo** – vaizdo stebėjimo kameromis užfiksuotas fizinis asmuo, išskyrusduomenų subjektą, kurio tapatybę galima nustatyti (identifikuoti) pagal vaizdo įraše užfiksuoto atvaizdo apimtį (veidą, ūgį ir pan.).

**Vaizdo įrašas** –vaizdo stebėjimokameromis užfiksuotas vaizdas.

**Vaizdo stebėjimas** – vaizdo duomenų, susijusių su fiziniu asmeniu, tvarkymas naudojantautomatines vaizdo stebėjimo priemones (vaizdo kameras) nepaisant to, ar šie duomenys yra išsaugomi laikmenoje.

4.Vaizdo stebėjimas yra prevencinė saugumo priemonė, kuria siekiama užtikrinti pastatų ir juose esančio materialinio turto apsaugą, saugią aplinką, užkertančią kelią bet kokioms smurto, prievartos, patyčių, nederamo elgesio, žalingų įpročių, vagysčių apraiškoms.

5.Vaizdo stebėjimas atliekamas, vaizdo duomenys tvarkomi ir administruojami vadovaujantis Reglamentu, ADTAĮ, Mokyklos darbuotojų asmens duomenų tvarkymo taisyklėmis, Mokinių bei jų atstovų asmens duomenų tvarkymo taisyklėmis, bei kitais Lietuvos Respublikos teisės aktais, susijusiais su asmens duomenų tvarkymu ir apsauga.

6.Kitos Apraše vartojamos apibrėžtys atitinka Reglamente ir ADTAĮ vartojamas apibrėžtis.

7.Vaizdo duomenų valdytojas yra Mokykla.

**II SKYRIUS**

**VAIZDO STEBĖJIMO TIKSLAI IR APIMTIS**

1. Vaizdo stebėjimo tikslai:

8.1. užtikrinti Mokyklos darbuotojų, mokinių ir lankytojų saugumą;

8.2. apsaugoti nuosavybės teise ar kitu teisiniu pagrindu valdomą Mokyklos turtą;

8.3. užtikrinti saugią aplinką ir viešąją tvarką.

1. Vaizdo stebėjimo pagrindas – tvarkyti duomenis būtina siekiant teisėtų tiek Mokyklos, tiek ir duomenų subjektų interesų, t. y. siekiant užtikrint Mokyklos darbuotojų mokinių ir lankytojų turto bei sveikatos saugumą (Reglamento 6 straipsnio 1 dalies f) punktas).

10.Vykdant vaizdo stebėjimą Aprašo 8 punkte nustatytais tikslais, tvarkomi asmenų, patenkančių į vaizdo stebėjimo lauką, ir jų valdomų transporto priemonių vaizdo duomenys.

11.Mokykloje naudojama vaizdo stebėjimo sistema nenaudoja veido atpažinimo ir (ar) analizės technologijų, užfiksuoti vaizdo duomenys nėra grupuojami ar profiliuojami pagal konkretų duomenų subjektą, naudojamas skaitmeninis DVR įrenginys, skirtas vaizdui įrašyti bei saugoti.

12.Vaizdo stebėjimas vykdomas tik Aprašo 1 priede nustatytose teritorijose ir patalpose.

13.Vykdant vaizdo stebėjimą draudžiama:

13.1. įrengti ir eksploatuoti vaizdo kameras taip, kad į jų stebėjimo lauką patektų gyvenamosios patalpos ir (ar) joms priklausanti privati teritorija ar įėjimas į ją;

13.2. įrengti ir eksploatuoti vaizdo kameras patalpose, kuriose asmenys pagrįstai tikisi absoliučios privatumo apsaugos ir kur toks vaizdo stebėjimas žemintų žmogaus orumą;

13.3. vykdyti vaizdo stebėjimą Mokyklos darbuotojų darbo vietose, išskyrus Mokyklos darbuotojų, vykdančių specifines darbo funkcijas, darbo vietas, viešai prieinamas asmenims, kurie nėra Mokyklos darbuotojai;

13.4. vykdyti vaizdo stebėjimą slaptomis vaizdo kameromis.

1. Vaizdo duomenys negali būti naudojami kitiems tikslams, nesusijusiems su Aprašo 8 punkte nustatytais tikslais.

**III SKYRIUS**

**DUOMENŲ VALDYTOJO FUNKCIJOS, TEISĖS IR PAREIGOS**

15.Duomenų valdytojas turi šias teises:

15.1. rengti ir priimti vidinius teisės aktus, reglamentuojančius viešųjų vietų vaizdo stebėjimą;

15.2. priimti sprendimus dėl vaizdo duomenų teikimo duomenų subjektams ir (ar) tretiesiems asmenims;

15.3. paskirti už vaizdo duomenų apsaugą atsakingą Mokyklos darbuotoją :

15.4. prieigą prie duomenų suteikti tik atsakingiems darbuotojams :

15.5. asmens duomenis pateikti ikiteisminio tyrimo įstaigai, prokurorui ar teismui, kai duomenys reikalingi teisminiam procesui, tyrimui ar kitiems teisėtiems veiksmams atlikti.

1. Duomenų valdytojas turi šias pareigas:

16.1. užtikrinti Reglamente ir kituose teisės aktuose, reglamentuojančiuose asmens duomenų tvarkymą, nustatytų asmens duomenų tvarkymo reikalavimų laikymąsi;

16.2. įgyvendinti duomenų subjekto teises Reglamento ir šio Aprašo nustatyta tvarka;

16.3. užtikrinti vaizdo duomenų saugumą, įgyvendinant tinkamas organizacines ir technines asmens duomenų saugumo priemones;

1. Duomenų valdytojas atlieka šias funkcijas:
2. nustato vaizdo stebėjimo tikslą ir apimtį;
3. organizuoja vaizdo stebėjimo sistemos diegimo darbus;
4. prireikus teikia duomenų subjektams vaizdo duomenų išrašus;
5. analizuoja technologines, metodologines ir organizacines vaizdo duomenų tvarkymo problemas ir priima sprendimus, reikalingus tinkamam vaizdo stebėjimui užtikrinti;

17.5. vykdo kitas funkcijas, reikalingas Aprašo 15–16 punktuose nurodytoms duomenų valdytojo teisėms ir pareigoms įgyvendinti.

30.Duomenų valdytojas, atsakingas už vaizdo duomenų tvarkymą, privalo užtikrinti, kad prieš patenkant į teritoriją ar patalpas, kuriose vykdomas vaizdo stebėjimas, būtų priklijuoti lipdukai (Aprašo 3 priedas). Lipdukai turi būti aiškiai matomi prieš patenkant į vaizdo stebėjimo zoną, juose turi būti nurodyta:

1. informacija apie vykdomą vaizdo stebėjimą;
2. duomenų valdytojo juridinio asmens pavadinimas ir kontaktiniai duomenys;

**IV SKYRIUS**

**TECHNINĖS IR ORGANIZACINĖS VAIZDO DUOMENŲ APSAUGOS PRIEMONĖS**

1. Mokykloje taikomos asmens duomenų apsaugos techninės ir organizacinės priemonės, kuriomis siekiama apsaugoti vaizdo duomenis nuo atsitiktinio ar neteisėto sunaikinimo, pakeitimo, atskleidimo, taip pat nuo bet kokio kito neteisėto tvarkymo:
2. taikomos bendros apsaugos priemonės:
3. saugus ir tinkamas techninės įrangos išdėstymas ir jos priežiūra;
4. priešgaisrinės apsaugos tarnybos nustatytų normų laikymasis;
5. saugus ir tinkamas darbo organizavimas;
   1. taikoma prieigos prie vaizdo stebėjimo sistemos ir vaizdo duomenų apsauga, valdymas ir kontrolė;

21.3. prieiga prie vaizdo duomenų suteikiama tik tam Mokyklos darbuotojui, kuriam duomenys yra reikalingi jo funkcijoms vykdyti;

21.4. su vaizdo duomenimis galima atlikti tik tuos veiksmus, kuriems atlikti Mokyklos darbuotojui yra suteiktos teisės;

21.5. užtikrinamas patalpų, kuriose saugomi vaizdo duomenys, saugumas – ribojama ir kontroliuojama neturinčių įgaliojimų tvarkyti vaizdo duomenis asmenų prieiga prie vaizdo stebėjimo sistemos.

21.6. prieigos prie vaizdo duomenų slaptažodžiai suteikiami, keičiami ir saugomi užtikrinant jų konfidencialumą;

21.7.taikoma vaizdo duomenų apsauga nuo neteisėto prisijungimo prie vidinio kompiuterių tinklo elektroninių ryšių priemonėmis – kompiuterių tinklas apsaugotas ugniasiene;

21.8.užtikrinama vaizdo stebėjimo sistemos apsauga nuo kenksmingos programinės įrangos – nuolat atnaujinama vaizdo stebėjimo sistemos programinė įranga, įdiegtos ir nuolat atnaujinamos antivirusinės programos;

21.9.nedaromos atsarginės vaizdo duomenų kopijos.

1. Atsakingas už vaizdo stebėjimo sistemos priežiūrą darbuotojas privalo:

22.1. susipažinti su šiuo Aprašu ir laikytis pagrindinių vaizdo duomenų tvarkymo principų bei konfidencialumo ir saugumo reikalavimų, įtvirtintų Reglamente, šiame Apraše ir kituose teisės aktuose;

22.2. neatskleisti, neperduoti vaizdo duomenų ir nesudaryti sąlygų bet kokiomis priemonėmis susipažinti su vaizdo duomenimis tam teisės neturintiems asmenims;

22.4. nedelsdamas pakeisti slaptažodį, jeigu iškilo įsilaužimo į kompiuterį su saugomais vaizdo duomenimis grėsmė ar kilo įtarimas, kad slaptažodis tapo žinomas tretiesiems asmenims;

22.5. pranešti tiesioginiam vadovui ir duomenų apsaugos pareigūnui apie bet kokią įtartiną situaciją, kuri gali kelti grėsmę gimnazijoje tvarkomų vaizdo duomenų saugumui;

22.6. užtikrinti, kad vaizdo stebėjimo sistema būtų techniškai tvarkinga, techniniai šios sistemos sutrikimai būtų šalinami operatyviai, panaudojant visus turimus techninius resursus;

22.7. imtis priemonių, kad būtų užkirstas kelias bet kokiam atsitiktiniam ar neteisėtam vaizdo duomenų sunaikinimui, pakeitimui, atskleidimui, taip pat bet kokiam kitam neteisėtam tvarkymui, saugoti vaizdo duomenų įrašymo įrenginiuose esančius duomenis;

23. Prieigos prie vaizdo duomenų teisės naikinamos pasibaigus Mokyklos ir jo darbuotojo darbo santykiams, pasikeitus darbo funkcijoms, kurioms atlikti nereikalinga prieiga prie vaizdo duomenų, taip pat nutraukus asmens duomenų tvarkymo sutartį, sudarytą su asmens duomenų tvarkytoju, ar šiai sutarčiai nustojus galioti.

**V SKYRIUS**

**VAIZDO ĮRAŠŲ SAUGOJIMO IR IŠDAVIMO TVARKA**

32.Vaizdo įrašymo įrenginyje (NVR) kameromis užfiksuotas vaizdas skaitmeniniu būdu įrašomas į vidinį kietąjį diską (HDD).

33.Dėl ribotos kietojo disko talpos vaizdo įrašymo įrenginys automatiškai ištrina seniausius vaizdo įrašus, o į atsilaisvinusią vietą įrašo naujausią vaizdo srautą.

34.Vaizdo įrašai kietuosiuose diskuose saugomi 14 kalendorinių dienų. Vaizdo įrašai saugomi ilgiau nei 72 valandos tam, kad užtikrinti reikalingos informacijos pateikimą teisėsaugos institucijoms galimo teisės pažeidimo aplinkybių nustatymo tikslu.

35.Atsiradus poreikiui vaizdo įrašymo įrenginio nustatymai gali būti keičiami.

36.Vaizdo įrašymo įrenginys leidžia atlikti vaizdo įrašų paiešką pagal datą ir laiką 14 kalendorinių dienų laikotarpyje.

37.Duomenų subjekto rašytiniu, motyvuotu prašymu, pateikus asmens tapatybę patvirtinantį dokumentą, vaizdo stebėjimo kameromis užfiksuotas vaizdo įrašas (kopija) gali būti išduodamas arba suteikiama teisė jį peržiūrėti kompiuteryje:

37.1.jeigu jis yra išsaugotas;

37.2.jeigu jame nėra užfiksuoti tretieji asmenys arba yra trečiųjų asmenų rašytinis sutikimas tokį vaizdo įrašą (kopiją) išduoti.

38.Duomenų subjekto, norinčio gauti vaizdo įrašą (kopiją), kuriame užfiksuotas ne tik jis, bet ir tretieji asmenys, motyvuotame prašyme turi būti nurodytas asmens duomenų naudojimo tikslas, teikimo bei gavimo teisinis pagrindas ir prašomų pateikti asmens duomenų apimtis. Prašymas nagrinėjamas teisės aktų nustatyta tvarka ir terminais.

39.Prašymas gali būti netenkinamas įstatymų nustatytais atvejais, kai reikia užtikrinti:

39.1.viešąją tvarką, nusikaltimų prevenciją, tyrimą, nustatymą ar baudžiamąjį persekiojimą;

1. tarnybinės ar profesinės etikos pažeidimų prevenciją, tyrimą ir nustatymą;

39.3. duomenų subjekto ar kitų asmenų teisių ir laisvių apsaugą.

40.Mokykla atsisakydama tenkinti duomenų subjekto prašymą, duomenų subjektui pateikia tokio atsisakymo motyvus bei nurodo atsisakymo pateikti informaciją apskundimo tvarką.

41.Teisėsaugos institucijų motyvuotu prašymu vaizdo stebėjimo kameromis užfiksuotas vaizdo įrašas (kopija) gali būti išduodamas be vaizde užfiksuotų asmenų sutikimo.

42.Duomenų subjekto ar teisėsaugos institucijų rašytinį motyvuotą prašymą išduoti vaizdo kameromis užfiksuotą vaizdo įrašą (kopiją) registruoja už vaizdo administravimą ir saugojimą atsakingas asmuo Aprašo 2 priedo lentelėje nustatyta tvarka.

43.Vaizdo įrašo kopijos parengimo išlaidas, kurios atitinka laikmenos kainą pagal jos įsigijimo dokumentus, apmoka duomenų subjektas, norintis gauti vaizdo įrašą (kopiją).

**VI SKYRIUS**

**BAIGIAMOSIOS NUOSTATOS**

44. Praradus asmens duomenis dėl *force majeure* aplinkybių, asmuo (-enys), atsakingas (-i) už informacinės sistemos, kurioje saugomi tvarkomi asmens duomenys, priežiūrą ir techninį aptarnavimą, turi imtis priemonių, kad per kuo įmanoma trumpesnį laiką būtų atkurti prarasti asmens duomenys.

45. Mokyklos darbuotojai, pažeidę Aprašo reikalavimus, atsako teisės aktų nustatyta tvarka.

46.Pasikeitusiomis teisės aktų nuostatomis vadovaujamasi iš karto, nelaukiant Aprašo pakeitimo.

\_\_\_\_\_\_\_\_\_\_\_\_\_\_\_\_\_\_\_